CELEX: 52012DP0307
Language: ro
Date: 2012-09-11 00:00:00
Title: Ridicarea imunității parlamentare a lui Jarosław Leszek Wałęsa Decizia Parlamentului European din 11 septembrie 2012 privind cererea de ridicare a imunității lui Jarosław Leszek Wałęsa (2012/2112(IMM))

3.12.2013   
            
            
               RO
            
            
               Jurnalul Oficial al Uniunii Europene
            
            
               CE 353/152
            
         Marți, 11 septembrie 2012Ridicarea imunității parlamentare a lui Jarosław Leszek Wałęsa
   P7_TA(2012)0307
   Decizia Parlamentului European din 11 septembrie 2012 privind cererea de ridicare a imunității lui Jarosław Leszek Wałęsa (2012/2112(IMM))
   2013/C 353 E/23
   
      Parlamentul European,
   
               —
            
            
               având în vedere cererea de ridicare a imunității lui Jarosław Leszek Wałęsa, transmisă la 20 aprilie 2012 de procurorul Republicii Polone în legătură cu acțiunea în justiție privind o presupusă infracțiune și comunicată în ședința plenară din 23 mai 2012,
            
         
               —
            
            
               în urma audierii lui Jarosław Leszek Wałęsa, în conformitate cu articolul 7 alineatul (3) din Regulamentul de procedură,
            
         
               —
            
            
               având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,
            
         
               —
            
            
               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010 și 6 septembrie 2011 (1),
            
         
               —
            
            
               având în vedere articolul 105 din Constituția Republicii Polone și articolul 7b alineatul (1) și articolul 7c, coroborate cu articolul 10b din Legea poloneză din 9 mai 1996 privind exercitarea mandatului de deputat sau senator,
            
         
               —
            
            
               având în vedere articolul 6 alineatul (2) și articolul 7 din Regulamentul său de procedură,
            
         
               —
            
            
               având în vedere raportul Comisiei pentru afaceri juridice (A7-0230/2012),
            
         
               A.
            
            
               întrucât procurorul Republicii Polone a solicitat ridicarea imunității parlamentare a deputatului în Parlamentul European Jarosław Leszek Wałęsa în legătură acțiunea în justiție privind o presupusă infracțiune;
            
         
               B.
            
            
               întrucât cererea procurorului privește procedurile legate de o presupusă infracțiune în temeiul Legii poloneze din 20 mai 1971 de instituire a unui Cod de infracțiuni și al Codului rutier din 20 iunie 1997 în legătură cu un accident rutier produs la 2 septembrie 2011 în Polonia, în care Jarosław Leszek Wałęsa a fost implicat și în cursul căruia acesta a suferit răni grave;
            
         
               C.
            
            
               întrucât, în conformitate cu articolul 9 din Protocolul privind privilegiile și imunitățile Uniunii Europene, deputații beneficiază, pe teritoriul național, de imunitățile recunoscute membrilor Parlamentului propriei țări;
            
         
               D.
            
            
               întrucât Jarosław Leszek Wałęsa a refuzat să fie audiat de Comisia pentru afaceri juridice, însă a indicat că preferă o soluționare rapidă a acestei chestiuni și consideră că imunitatea sa ar trebui ridicată;
            
         
               E.
            
            
               întrucât doar Parlamentul poate decide dacă imunitatea trebuie sau nu ridicată într-un anumit caz; întrucât Parlamentul poate ține seama în mod rezonabil de poziția deputatului în cauză la luarea deciziei sale cu privire la ridicarea sau nu a imunității acestuia (2);
            
         
               F.
            
            
               întrucât circumstanțele de fapt, astfel cum sunt prezentate în documentele primite de Comisia pentru afaceri juridice, indică faptul că activitățile incriminate nu au o legătură directă și evidentă cu exercitarea de către Jarosław Leszek Wałęsa a funcțiilor sale de deputat în Parlamentul European;
            
         
               G.
            
            
               întrucât, prin urmare, Jarosław Leszek Wałęsa nu acționa în cadrul exercitării funcțiilor sale de deputat în Parlamentul European,
            
         
               1.
            
            
               hotărăște să ridice imunitatea lui Jarosław Leszek Wałęsa;
            
         
               2.
            
            
               încredințează Președintelui sarcina de a transmite imediat prezenta decizie, precum și raportul comisiei competente autorității competente a Republicii Polone și lui Jarosław Leszek Wałęsa.
            
         
      (1)  Cauza nr. 101/63 Wagner/Fohrmann și Krier, Rec., 1964, p. 195, cauza nr. 149/85 Wybot/Faure și alții, Rec., 1986, p. 2391, cauza nr. T-345/05 Mote/Parlamentul, Rep., 2008, p. II-2849, cauzele conexare nr. C-200/07 și nr. C-201/07 Marra/De Gregorio și Clemente, Rep., 2008, p. I-7929, cauza nr. T-42/06 Gollnisch/Parlamentul, Rep., 2010, p. II-1135 și cauza C-163/10 Patriciello (nepublicată încă în Repertoriu).
   
      (2)  Cauza T-345/05 Mote/Parlamentul, 2008, Culegerea II-2849, p. 28.